wickkiey/tamil-wikipedia-markdown huggingface dataset:
# புனித லோரன்சு கோயில், வெள்ளவத்தை



**புனித லோரன்சு கோயில்** (*St. Lawrence's Church*) என்பது கொழும்பு உரோமன் கத்தோலிக்க உயர்மறைமாவட்டத்திலுள்ள வெள்ளவத்தைப் பங்கின் கிறித்தவக் கோயிலாகும். இது காலி வீதியில், வெள்ளவத்தை நகரில் அமைந்துள்ளது. இக்கோயில் இலங்கையில் பாதுகாவலரும், கொழும்பு, வெள்ளவத்தை பங்கு என்பனவற்றின் பாதுகாவலருமான புனித லாரன்சுவிற்கு அர்ப்பணிக்கப்பட்டுள்ளது.
# அணியின் வர்க்கமூலம்

கணிதத்தில் **அணியின் வர்க்கமூலம்** (*square root of a matrix*) என்பது எண்களின் வர்க்கமூலம் என்ற கருத்துருவின் அணிகளுக்கான நீட்சியாகும்.  

அணிப்பெருக்கல் இன் மதிப்பு க்குச் சமமாக இருந்தால், அணியானது அணியின் வர்க்கமூலம் எனப்படும்.  

## பண்புகள்

- ஒரு அணிக்குப் பல வர்க்கமூலங்கள் இருக்கலாம்.
:எடுத்துக்காட்டுகள்:  
:<math>\( \begin{smallmatrix}33&24\\ 48&57\end{smallmatrix} \)</math> அணியின் வர்க்கமூல அணிகள்:  
:<math>\( \begin{smallmatrix}1&4\\ 8&5\end{smallmatrix} \)</math>, <math>\( \begin{smallmatrix}5&2\\ 4&7\end{smallmatrix} \)</math>, இவ்விரு அணிகளின் கூட்டல் நேர்மாறு அணிகள்.  

2×2 முற்றொருமை அணி <math>\bigl( \begin{smallmatrix}1&0\\ 0&1\end{smallmatrix} \bigr), </math> முடிவிலா பல சமச்சீர் விகிதமுறு வர்க்கமூலங்களைக் கொண்டதாகும்:  
:வர்க்கமூலங்கள்:  
:<math>\frac{1}{t}\( \begin{matrix}s&r\\ r&-s\end{matrix} \), \quad \frac{1}{t}\( \begin{matrix}s&-r\\ -r&-s\end{matrix} \), \quad \frac{1}{t}\( \begin{matrix}-s&r\\ r&s\end{matrix} \), \quad \frac{1}{t}\( \begin{matrix}-s&-r\\ -r&s\end{matrix} \), \quad \( \begin{matrix}1&0\\ 0&\pm 1\end{matrix} \), \quad \text{and} \quad \( \begin{matrix}-1&0\\ 0& \pm1\end{matrix} \),</math>  
:<math>(r,s,t)</math> என்பன பித்தகோரசு மும்மைகள். அதாவது, <math>r^2+s^2=t^2</math> என்ற முடிவை நிறைவு செய்யும் ஏதேனும் மூன்று நேர்ம முழுஎண்கள்.  
- ஒரு *நேர்ம-அரைவரைவு அணி*க்கு ஒரேயொரு நேர்ம-அரைவரைவு வர்க்கமூலம் மட்டுமே இருக்கும். அது மூல அணியின் *முதன்மை வர்க்கமூலம்* எனப்படும்.
- ஒரு எதிர்மமற்ற முழு எண்ணின் வர்க்கமூலம் மீண்டும் ஒரு முழுஎண்ணாகவோ அல்லது விகிதமுறா எண்ணாக இருக்கும். ஆனால் ஒரு முழுஎண் அணியின் வர்க்கமூல அணியின் உறுப்புகள் முழுஎண்கள் அல்லாத விகிதமுறு எண்களாக இருக்கலாம்.
:<math>\( \begin{smallmatrix}~\;0&4\\ -1&5\end{smallmatrix} \)</math> அணியின் வர்க்கமூல அணிகள்:  
:<math>\( \begin{smallmatrix}~\;\frac{2}{3}&\frac{4}{3}\\ -\frac{1}{3}&\frac{7}{3}\end{smallmatrix} \)</math>-முழுஎண் அல்லாத வர்க்கமூல அணி.  
:<math>\( \begin{smallmatrix}2&-4\\ 1&-3\end{smallmatrix} \)</math>-முழுஎண்கள் அணி.  

- வெவ்வேறான பூச்சியமற்ற ஐகென் மதிப்புகளையுடைய 2×2 அணிக்கு நான்கு வர்க்கமூலங்கள் உண்டு.
வெவ்வேறான பூச்சியமற்ற ஐகென் மதிப்புகளையுடைய அணிகள் 2<sup>n</sup> வர்க்கமூலங்கள் கொண்டிருக்கும்.  

- மெய்யெண்களைப் போன்றே ஒரு மெய்யெண் அணிக்கு மெய்யெண் வர்க்கமூலம் இல்லாமல் சிக்ககெண் உறுப்புகளைக் கொண்ட வர்க்கமூலம் இருக்கலாம்.
- வர்க்கமூலங்களே இல்லாத அணிகளும் உண்டு.
:<math>\( \begin{smallmatrix}\\ 0&1\\ 0&0\end{smallmatrix} \)</math> அணிக்கு வர்க்கமூலம் இல்லை.  

- நேர்ம மெய்யெண் ஐகென் மதிப்புகளைக் கொண்ட சிக்கலெண் அணிக்கு நேர்ம மெய்யெண் ஐகென் மதிப்புகளுடைய ஒரேயொரு தனித்த வர்க்கமூல அணி மட்டுமே இருக்கும். இந்த வர்க்கமூலம் மூல அணியின் முதன்மை வர்க்கமூல அணி எனப்படும். மேலும் அணிகளின் கணத்தில் முதன்மை வர்க்கமூலம் காணும் செயல் தொடர்ச்சியானது.
# தாக்கா தாக்குதல் 2016


**தாக்கா தாக்குதல் 2016** என்பது 2016 ஆம் ஆண்டு ஜூலை மாதம் முதலாம் நாள் வங்காளதேசத்தின் தலைநகர் தாக்காவில் நடைபெற்ற தாக்குதலாகும். ஐந்து ஆயுதம் தாங்கிய தீவிரவாதிகள் "ஹோலி அர்டிசன் அடுமனை"யின் மீது தாக்குதல் நடத்தினர். இத்தாக்குதலின் போது பல வெளிநாட்டு மற்றும் உள்நாட்டவரை பிணையாகவும் பிடித்து வைத்திருந்தனர். அரசு காவல்படையின் எதிர்த் தாக்குதலில் இரு காவலர்கள் கொல்லப்பட்டனர். ஒட்டுமொத்த இத்தீவிரவாதத் தாக்குதல் நிகழ்வின் முடிவில் 29 பேர் கொல்லப்படனர். இதில் 18 வெளிநாட்டவரும், இரு உள் நாட்டவரும் ஐந்து ஆயுதம் தாங்கிய தீவிரவாதிகளும் மற்றும் இரு அடுமனைப் பணியாளர்களும் ஆவர். வங்கதேசத்தில் நடந்த மிக மோசமான தாக்குதல் இது என உள்ளூர் ஊடகங்கள் தெரிவித்தன.
# போரிசு வசீலியேவிச் நியுமெரோவ்


**போரிசு வசீலியேவிச் நியூமரோவ்** *(Boris Vasilyevich Numerov)* (; ஜனவரிi 29, 1891—செப்டம்பர் 13, 1941) ஓர் உருசிய வானியலாளரும் நில அளக்கையியலாளரும் புவி இயற்பியலாளரும் ஆவார். இவர் நவகோரதில் பிறந்தார். இவர் 1913 இல் புனித பீட்டர்சுபர்கு பல்கலைக்கழகத்தில் பட்டம் பெற்றார். இவர் பல வானியல், கனிமவியல் கருவிகளை உருவாக்கியுள்ளார். இவரது பெயரில் கணினி நெறிநிரல்களும் அறிவியல் முறைகளும் வழங்குகின்றன. இவர் அறிவியல் கல்விக்கழக உறுப்பின்ர்; 1913 முதல்1915 வரை புல்கோவோ வான்காணக நோக்கீட்டாளர்; புனித பீட்டர்சுபர்கு அரசு பல்கலைக்கழகத்தில் 1915 முதல் 1925 வரை அதன் வான்காணக வானியலாளர். மேலும் இவர் புவி இயற்பியல் மையத்தின் காணக இயக்குநராக 1926 முதல் 1927 வரை இருந்துள்ளார். அதோடு 1924 முதல் 1937 வரை இலெனின்கிராது பல்கலைக்கழகத்தில் பேராசிரியராகவும் இருந்துள்ளார். இவர் இலெனின்கிராதில் உள்ள வானியல் நிறுவனத்தை நிறுவி, அதன் இயக்குந்ரகவும் இருந்தார்.  

இவர் 1936 இல் சிறைபிடிக்கப்பட்டு 10 ஆண்டுகள் கடும் உழைப்புத் தண்டனை வழங்கப்பட்டார் (இது புல்கோவோ ஒறுப்புகளில் அடங்கும். இதில் பல வானியலாளர்கள் ஒடுக்கப்பட்டனர்). இவர் மீது செருமானியச் சம்பளத்தில் ஒற்றராகப் பணிபுரிந்ததாகக் குற்றம் சாட்டப்பட்டது. இதற்குச் சான்றாக செருமானிய வானியலாளர் குறுங்கோள் 1206 நியுமெரோவியாவுக்கு இவரது நினைவாகப் பெயர் இட்டது கருதப்பட்டுள்ளது.  

இவரது நினைவாக, நிலாவின் நியூமெரோவ் குழிப்பள்ளமும் 1931 இல் ஐடல்பர்கில் செருமானிய வானியலாளர் கண்டுபிடித்த சிறுகோள் 1206 நியூமெரோவியாவும் பெயர் இடப்பட்டுள்ளன.
# மார்க் மோபியஸ்


**மார்க் மோபியஸ்** (*Joseph Mark Mobius*, பிறப்பு: 17 ஆகத்து 1936) என்பவர் பிராங்க்ளின்  டெம்பிள்டன் முதலீட்டு நிறுவனம் என்ற உலகளாவிய பெரும் குழுமத்தின் நிதி மேலாளர் ஆவார். உலகம் முழுவதும் பரவியுள்ள இந்த நிதி நிறுவனத்தின் 50 க்கும் மேற்பட்ட  பரஸ்பர நிதிகளை மேலாண்மை செய்து வருகிறார்.  

## இளமைக் காலம்

செருமனி மற்றும் புவேர்ட்டோ ரிக்கோ பெற்றோருக்கு மகனாக அமெரிக்காவின் நியூயார்க்கில் பிறந்தார்.  
பாஸ்டன் பல்கலைக் கழகத்தில் பயின்று இளங்கலை பட்டமும் எம். எஸ். பட்டமும் பெற்றார். பின்னர் 1966 ஆம் ஆண்டில் எம்ஐடி  
யில் பொருளியல் ஆய்வறிஞர் பட்டம் பெற்றார். பிராங்க்ளின் டெம்பிள்டன் நிறுவனத்தில் 1987 ஆம் ஆண்டில் சேர்ந்தார்.  

## எழுதிய நூல்கள்

சீனாவுடன் வர்த்தகம், எழுச்சியுறும் சந்தையில் முதலீடு செய்ய வழிகாட்டி, ஊதியத்திற்கான கடவுச் சீட்டு  போன்ற பத்துக்கும் மேல் நூல்களை எழுதியுள்ளார்.  

## பெற்ற சிறப்புகள்

- ஆசியாமணி என்ற இதழ் இவரை 2006 ஆம் ஆண்டில் 100 செல்வாக்கு மிக்க மனிதர்கள் என்னும் பட்டியலில்  சேர்த்துள்ளது.
- நிதி மற்றும் தொழில் தொடர்பான பல தொலைக்காட்சிகளில் நேர்காணல் மற்றும் பேச்சு நிகழ்த்தியுள்ளார்.
- 2011இல்  பூளும்பர்க் மார்க்கட் இதழ் இவரை 50 செல்வாக்கு மிக்க மனிதர்களில் ஒருவராக கவுரவப்படுத்தியது.
- 1999இல் தனியாரத் துறை சார்பாக அறிவுரை வழங்கும் குழுவில் உறுப்பினராக உலக வங்கியால் தேர்ந்தெடுக்கப்பட்டார்.


## மேலும் பார்க்க
http://mobius.blog.franklintempleton.com/
# வில்லியம் வில்சன் மார்கன்



**வில்லியம் வில்சன் மார்கன்** *(William Wilson Morgan)* (ஜனவரி 3, 1906 – ஜூன் 21, 1994) ஓர் அமெரிக்க வானியலாளரும் வானியற்பியலாளரும் ஆவார். இவரது முதன்மை ஆய்வுக் கருப்பொருள் விண்மீன், பால்வெளி வகைபாடு ஆகும். இவர் நம் பால்வழிப் பால்வெளியில் சுருள்கைகள் அமைதலை நிறுவவும் உதவியுள்ளார்.இந்த அறிவியல் தகுதிகளைத் தவிர சிகாகோ பல்கலைக்கழகப் பேராசிரியராகவும் வானியல் இயக்குநராகவும் ஜார்ஜ் ஏல் அவர்களின் வானியற்பியல் இதழின் மேலாண்மை ஆசிரியராகவும் இருந்துள்ளார்.  

## அறிவியல் பணிகள்

இவர் பிலிப் சைல்ட்சு கீனான் அவர்களுடன் இணைந்து கதிர்நிரலால் விண்மீன்களை வகைபடுத்தும் MK அமைப்பு முறையை உருவாக்கினார். இவர் பல பால்வெளிப் புறவடிவ வகைபாட்டு அமைப்புகளை உருவாக்கினார். ஹபிள் விரும்பிய எளிய, பண்[பியலான, கண்கோளவகை மதிப்பிடுகளுக்கு மாற்றாக, பால்வெளியின் புறநிலையான, அளக்கமுடிந்த இயல்புகளைப் பயன்படுத்தும் பால்வெளி அமைப்புகளை உருவாக்கினார். இவர் பால்வெளிக்கொத்துகளின் நடுவன் அமைந்த மீப்பொருண்மைப் பால்வெளிகளுக்கான இப்போது பரவலாகப் பயன்படுத்தும் [[cD பால்வெளி|cD வகைப்பாட்டை உருவாக்கினார். 1970 இல் இலவுரா பி. பவுட்சுவுடன் இணைந்து இன்றும் பயன்படுத்தும் பால்வெளிக்கொத்துகளுக்கான பவுட்சு-மார்கன் வகைபாட்டை உருவாக்கினார். இம்முறை cD பால்வெளிகள் தாம் செறிவான வகை ஒன்று பால்வெளிக்கொத்துகள் என இனங்கண்டது.  

இவர் யெர்க்கேசு வான்காணகத்தில் தன் வாழ்நாளின் பெரும்பகுதியைக் கழித்தார். மேலும் 1960 முதல் 1963 வரை அதன் இயக்குநராகவும் விளங்கினார். இவர் டொனால்டு ஆசுடெர்பிராக், சுட்டிவார்ட் சார்ப்ளெசு ஆகிய இருவரோடு இணைந்து, ஓ, பி வகை விண்மீன்களின் தொலைவுகளை அளந்து நம் பால்வழிப்பால்வெளியில் சுருள்கைகள் நிலவுதலை நிறுவினார்.  

சில காலம் இவர் வானியற்பியல் இதழின் மேலாண்மை ஆசிரியராக விளங்கினார். இதற்கு இவர் பயின்ற இரு பல்கலைக்கழக மதிப்புகளும் யெர்க்கேசு வான்காணக பாடங்களும் கருதப்பட்டன. இவர் சிகாகொ பல்கலைக்கழகத்தின் யெர்க்கேசு வான்ஆனகத்தில் இருந்தபோது தன் முதுவர் பட்டப் படிப்பையும் தொடர்ந்தார். இவர் முனைவர் பட்டத்தை 1931 திசம்பரில் பெற்றார்.  
- என்றி நோரிசு இரசல் விரிவுரைத் தகைமை (1961)
- அமெரிக்க கலை, அறிவியல் கல்விக்கழக உறுப்பினர் (1964)
- அமெரிக்கத் தேசிய அறிவியல் கல்விக்கழகத்தின் என்றி டிரேப்பர் பதக்கம் (1980)
- எர்ழ்செல் பதக்கம் (1983)

**இவரது பெயர் இடப்பட்டவை**  

- குறுங்கோள் 3180 மார்கன்
# சீனா - 988 (நெல்)

**சீனா - 988** (*China-988*) எனப்படுவது; 1975 - 1978 ஆம் ஆண்டுவாக்கில் அறிமுகப்படுத்தப்பட்ட, மத்தியகால நெல் வகையாகும். 135 - 140 நாட்களில் அறுவடைக்கு வரக்கூடிய இந்த நெல் இரகம்,சீனாவின் இரண்டாம்தர நெல் வகையாகும். அரைக் குள்ளப் பயிரான 100 - 110 சென்டிமீட்டர் (100-110 cm) உயரம் வளரும் இந்த நெற்பயிரின் தானியங்கள், நேர்த்தியற்று கரடுமுரடான காணப்படுகிறது. நல்ல தரமான உயர் தலைமுறை நெல் வகையிலிருந்து மீட்டெடுக்கப்பட்ட இந்த நெல் இரகம், சம்மு காசுமீர் மாநிலங்களில் பெருமளவில் பயிரிடப்படுகின்றது.  

## இவற்றையும் காண்க
- சீனா
- சீனாவின் பொருளாதாரம்
# சேதுபதி அரசினர் கலைக் கல்லூரி, இராமநாதபுரம்


**சேதுபதி அரசு கலைக் கல்லூரி, இராமநாதபுரம்** (*Sethupathy Government Arts College*) என்பது இந்தியாவின் தமிழ்நாட்டில் இராமநாதபுரம் மாவட்டத்தில் செயல்பட்டுவரும் இருபாலருக்கான தமிழக அரசின் கலைக் கல்லூரியாகும். இக்கல்லூரி 1965ஆம் ஆண்டில் தொடங்கப்பட்டது. காரைக்குடி அழகப்பா பல்கலைக்கழகத்தின் இணைவு பெற்ற கல்லூரியாக செயல்பட்டு வருகிறது.  

## வழங்கும் படிப்புகள்
இக்கல்லூரியில் இளநிலை மற்றும் முதுநிலைப் படிப்புகள் கற்பிக்கப்படுகின்றன.  

### இளநிலைப் படிப்புகள்
- தமிழ்
- ஆங்கிலம்
- பொருளியல்
- வணிகவியல்
- வணிகவியல் (கணினிப் பயன்பாடுகள்)
- கணிதம்
- இயற்பியல்
- வேதியியல்
- தாவரவியல்
- விலங்கியல்
- கடல்சார் உயிரியல்

### முதுநிலைப் படிப்புகள்
- தமிழ்
- ஆங்கிலம்
- பொருளியல்
- வணிகவியல்
- கணிதம்
- இயற்பியல்
- வேதியியல்
- தாவரவியல்

## இதனையும் காண்க
- இராமநாதபுரம் மாவட்டத்திலுள்ள கல்வி நிலையங்கள்
- தமிழ்நாடு அரசு கலை மற்றும் அறிவியல் கல்லூரிகள் பட்டியல்
# கியார்கெசு அந்தோயின்பொன்சு இரேயத்



**கியார்கெசு அந்தோயின் பொன்சு இரேயத்** *(Georges-Antoine-Pons Rayet)* (12 திசம்பர் 1839 - 14 ஜூன்) ஒரு பிரெஞ்சு வானியலாளர் ஆவார்.  

இவர் பிரான்சில் உள்ள போர்டியாக்சில் பிறந்தார். 1863 இல் இவர் பாரீசு வான்காணகத்தில் பணிபுரிய தொடங்கினார். இவர் வானியலிலும் வானில்நியியலிலும் பணிபுரிந்தார். அப்போது தான் உருவாகிவந்த் கதிர்நிரலியலில் சிறப்பு புலமை பெற்றார்.  

இவர் போர்டியாக்சு வான்கானகதை நிறுவி அதன் இயக்குநராக தான் இறக்கும் வரை 25 ஆண்டுகள் இருந்தார். இவர் வுல்ஃப்-இரேயத் விண்மீன்களை வானியலாளரான சார்லசு வுல்ஃப் அவர்களுடன் இணைந்து 1857 இல் கண்டுபிடித்தார். இவர் 1891 இல் பிரெஞ்சு அறிவியல் கல்விக்கழகத்தால் ஜான்சென் பதக்கம் வழங்கப்பட்டார்.  

## நினைவேந்தல்கள்
- AN **172** (1906) 111//112 (in French)
- ApJ **25** (1906) 53
- Obs **29** (1906) 332 (one paragraph)
- PASP **18** (1906) 280 (one sentence)
# பிரான்சிசு கிரகாம் சுமித்



** சர் பிரான்சிசு கிரகாம் சுமித்** *(Sir Francis Graham-Smith)* (பிறப்பு: 25 ஏப்பிரல் 1923) ஒரு பிரித்தானிய வானியலாள்ர் ஆவார். இவர் 1982 முதல் 1990 வரை பதிமூன்றாம் அரசு வானியலாளராக இருந்தார். இவர் 1986 இல் மாவீரர்(நைட்) பட்டம் பெற்றார்.  

## வாழ்க்கை

### கல்வி
வாழ்க்கை==  
### கல்வி
இவர் இங்கிலாந்து, இலங்காசயரில் உள்ள உரோசால் பள்ளியில் பயின்றார். இவர் 1941 இல் இருந்து கேம்பிரிட்ஜ் டவுனிங் கல்லூரியில் பயின்றுள்ளார்.  

### வாழ்க்கைப்பணி
இவர் 1940 களின் இறுதியில் கேம்பிரிட்ஜ் பல்கலைக்க்கழகத்தில் மைக்கெல்சன் நெடுங்குறுக்கீட்டளவியில் பணிபுரிந்துள்ளார்.  

இவர் 1964 இல் மான்செசுட்டர் பல்க்கலைக்கழகத்தில் கதிர்வீச்சு வானியல் பேராசிரியராகப் பணியமர்த்தப்பட்டார். இவர் 1981 இல் மான்செசுட்டர் பல்கலைக்கழகத்தில் இருந்த யோதிரல் ஆற்றங்கரை வான்காணகத்தில் நுபீல்டு கதிர்வீச்சு ஆய்வகங்களின் இயக்குநராகப் பணிபுரிந்தார். மேலும், இவர் 1975 முதல் 1981 வரை கிரீன்விச் அரசு வான்காணக இயக்குநராகவும் இருந்தார்.  

இவர் பிரித்தானிய விளையாட்டுக் காட்சி நிறுவன அன்னிகா இரைசு யோதிரல் ஆற்றங்கரைக்கு வந்தபோது செல்வ வேட்டரெனும் நான்காம் நெடுந்தொடரின் 13 ஆம் காட்சிப் பகுதியில் தோன்றியுள்ளார்.  

### நூல்தொகை
- *ஒளியியல்* (1971)
- *புடவி காணும் வழிமுறைகள்* (1988)
- *துடிமீன் வானியல்* (1990)
- *கதிர்வீச்சு வானியலுக்கான அறிமுகம்* (1997)

=== சொந்த வாழ்க்கை ==  
இவர் தேனீ வளர்ப்பாளர் ஆவார்; இவர் யோதிரல் வங்கி தேன்கூடுகளின் காப்பில் 1990 கள் வரை ஈடுபட்டு வந்தார். இவர் புனித ஆந்திரூசு பல்கலைக்கழகத் தொடக்கநிலை தேனீ வளர்ப்புக் கழகம் உருவாக்க ஊக்கம் அளித்துள்ளார்.  

இவர் தன் மனைவி எலிசபெத்தோடு செசுசயர், என்பெறியில் உள்ள பழைய பள்ளி வீட்டில் 1981 முதல் தன் மனைவி இறந்த 2021 ஆம் ஆண்டு வரை வாழ்ந்தார். கதிர்வீச்சு வானியலின் தொடக்க காலத்தில் 1945-46 இல் மார்ட்டின் இரைலில் வேலை செய்தபோது இவர்கள் முதன்முதலாகச் சந்தித்தனர்.  

## தகைமைகள்
இவர் 1970 இல் அரசு வானியல் கழக ஆய்வுறுப்பினராக தேர்ந்தெடுக்கப்பட்டார் மேன்சுபீல்டு, சுட்டன் வானியல் கழகத்தின் புரவலரும் ஆவார்.  

### விரிவுரைகள்
*புடவித் தேட்டம்* எனும் விரிவுரையை ஆற்ற 1965 இல் அரசு வானியல் கழகத்தால் ஒழுங்கு செய்யப்படும் கிறித்துமசு விரிவுரைகள் வரிசையில் ஒரு இணைவிரிவுரையாளராக அழைக்கப்பட்டார்.
# பி. அய்யாக்கண்ணு

**பி. அய்யாக்கண்ணு** என்பவர் தமிழகத்தைச் சேர்ந்த வழக்கறிஞரும், தேசிய தென்னிந்திய நதிகள் இணைப்பு விவசாயிகள் சங்கத்தின் நிறுவனரும் அதன் தலைவருமாவார்.  
## வாழ்க்கை
அய்யாக்கண்ணு தமிழ்நாட்டின் திருச்சி மாவட்டம், முசிறியைச் சேர்ந்தவர். வழக்கறிஞரான இவருக்கு மனைவி சந்திரலேகா, துணைவி ரேவதிக்கு 2 மகன்கள் உள்ளனர். இவரது மனைவி சந்திரலேகா, முத்த மகனான கோபிக்கண்ணு மற்றும் இளைய மகனான ஜோதிக்கண்ணு மற்றும் முத்த மருமகள் அனைவருமே வழக்கறிஞர்கள். இவருக்குச் சொந்தமாக 20 ஏக்கர் நிலம் உள்ளது அதில் விவசாயமும் செய்துவருகிறார்.  

## பொதுவாழ்வு
இவர் 1977 ஆம் ஆண்டு காங்கிரஸ் கட்சி சார்பில் முசிறி தொகுதியில் சட்டமன்ற உறுப்பினருக்குப் போட்டியிட்டுள்ளார். அதன் பிறகு ஜனதா தளம் கட்சியில் இணைந்தார். அக்கட்சி பல பிரிவுகளாக பிளவுபட்டதும் தேசிய விவசாயிகள் சங்கம் என்ற சங்கத்தைத் தொடங்கினார். அதன் பின்னர் பாரதிய கிசான் சங்கத்தில் மாநில பொதுச் செயலாளர், மாநில துணைத் தலைவர் ஆகிய பொறுப்புகளில் இருந்து, விவசாயிகளுக்காக பல்வேறு போராட்டங்களை முன்னின்று நடத்தினார்.  

மத்தியில் பாஜக ஆட்சிக்கு வந்தவுடன், மத்திய அரசை எதிர்த்துப் போராட்டங்களில் ஈடுபடக் கூடாது என பாரதிய கிசான் சங்கம் தெரிவித்ததைத் தொடர்ந்து, அதிலிருந்து விலகி, 2015 இல் தேசிய தென்னிந்திய நதிகள் இணைப்பு விவசாயிகள் சங்கத்தைத் தொடங்கி அதன் தலைவராக செயல்பட்டு வருகிறார். 2017 ஆண்டு விவசாயிகளைத் திரட்டி தில்லியில் பல்வேறு கோரிக்கைகளை வலியுறுத்தியும் விவசாயியின் நிலையை உலகுக்கு எடுத்துரைக்கும் வகையில் கழுத்தில் மனித மண்டை ஓடுகளைத் தொங்கவிட்டும், கைகளில் மண் சட்டிகளை ஏந்தியும், அரை நிர்வாண கோலத்திலும், விவசாயியை சடலமாகக் கிடத்தியும், மொட்டை அடித்துக்கொண்டும், பிரதமர் மோடியின் முகமூடியை அணிந்தும், எலிக்கறி மற்றும் பாம்புக் கறி உண்ணுதல் என பல்வேறு நூதன போராட்டங்களை விவசாயிகளைக் கொண்டு நடத்தி வருகின்றார். இதற்கு ஆதரவு பெருகிவருகிறது.
# மிக்கி மவுஸ்


**மிக்கி மவுஸ்** (*Mickey Mouse*) என்பது, ஒரு வேடிக்கையான விலங்கின் கேலிச் சித்திர (*cartoon*) கதாப்பாத்திரமாகும். கருத்துச் சித்திரமாகவும் விளங்கும் இது, அமெரிக்காவின் மகிழ்கலை வணிக நிறுவனமான வால்ட் டிஸ்னி கம்பனி எனும் நிறுவனத்தின் அதிகாரப்பூர்வ சின்னமாகும். உலகப்புகழ் பெற்ற இந்த மிக்கி மவுஸ், 1928 ஆம் ஆண்டு, நவம்பர் 18 இல், இயங்குபட தொழிற்கூடமாக உள்ள வால்ட் டிஸ்னி கம்பனியின் மகிழ்கலைத் தேவையின் பொருட்டு வால்ட் டிஸ்னி, மற்றும் யூபி ஐவர்க்சு (*Ub Iwerks*) என்பவர்களால், உருவாக்கப்பட்டவையாகும்.
# அவந்திப்பூர் விமானப்படைத் தளம்



**அவந்திப்பூர் விமானப்படைத் தளம்** (*Awantipur Air Force Station*) இது இந்திய நாட்டின் சம்மு காசுமீர் மாநிலத்தின் புல்வாமா மாவட்டத்திற்குட்பட்ட அவந்திப்பூர் என்ற இடத்தில் அமைந்துள்ளது.  

## வரலாறு
இந்த இடம் புல்வாமா என்ற நகரத்திலிருந்து 5 கிலோ மீற்றர்கள் தொலைவில் உள்ள மலங்க்புரா என்ற இடத்திற்கு அருகில் அமைந்துள்ளது.  

## வசதிகள்
இந்த விமானத்தளமானது கடல்மட்டத்திலிருந்து 5,393 அடிகள் உயரத்தில் அமைந்துள்ளது. இங்கு ஒரே ஒரு ஓடுதளம் மட்டுமே கான்கிரிட் கொண்டு அமைக்கப்பட்டுள்ளது. இந்த ஓடுதளமானது 150 அடிகள் கொண்டதாக உள்ளது.
# தகட்டுமூடி (சுடுகலன்)


**தகட்டுமூடி ** (Frizzen) என்பது தீக்கல்லியக்க சுடுகலன்களின் உபயோகிக்கப்படும்; பின்பகுதியில் கீலால் பொருத்தப்பட்ட "L" வடிவ எஃகுத் துண்டு ஆகும். முதன்மை வெடிபொருள் திணிக்கப்பட்டிருக்கும் குழலில், காணப்படும் தொடுதுளைக்கு அருகில்; சிறிதளவு எரியூட்டும் வெடிமருந்துத் துகளைக் கொண்டிருக்கும் எரியூட்டிக்கிண்ணியை மூடும் வகையில் இது (தகட்டுமூடி) அமர்த்தப்பட்டிருக்கும். விசை இழுக்கப்படுகையில், சுத்தியல்—அதன் பற்றுகுறடில் பிடிக்கப்பட்டிருக்கும் தீக்கல்லோடு—தகட்டுமூடியின் முகப்போடு தீக்கல் சுரண்டும்படி முன்நகரும் அதேவேளையில்; தகட்டுமூடி முன்நகர்ந்து, கிண்ணியிலுள்ள வெடிமருந்தை திறந்து காட்டும். எஃகை சுரண்டும் தீக்கல், தீப்பொறிகளை உண்டாக்கி, அதை கிண்ணியில் விழச்செய்து, வெடிமருந்தை பற்றவைத்து, அந்த தீயை தொடுதுளை வழியாக குழலின் பகுதிக்கு கடத்தி, அதிலிருக்கும் முதன்மை வெடிபொருளை பற்றவைத்து, எறியத்தை  குழலை விட்டு வெளியே எறியும்.  

சொடுக்குஞ்சேவலில் எஃகுத் தகடும், கிண்ணிமூடியும் தனித்தனிப் பாகங்களாக இருந்தன. அடிக்கப்படும் எஃகுத் தகடின் முகப்பையும், கிண்ணிமூடியையும் ஒன்றிணைத்து தோன்றிய மேம்பட்ட வடிவம் தான் தகட்டுமூடி ஆகும்.  

கரிம (கார்பன்) அளவுகளை அதிகப் படுத்துவதன்மூலம், தகட்டுமூடியை கடினமாக்க முடியும். கொம்பு போன்ற பொருட்களில், தகட்டுமூடியை இட்டு, பல மணிநேரம் தீயில் வைப்பதால், எஃகின் கரிம அளவு அதிகரிக்கும். எஃகின் உருகுநிலைக்கு கீழ், வெப்பநிலை இருக்குமாறு பார்த்துக்கொள்வது முக்கியமாகும். இந்த செயல்முறையால் வெளிப்புறத்தை மட்டும் கடினமாக்கி, உள்ளகத்தை நீட்டுமையோடு வைத்திருந்து விரிசல்களை தவிர்க்கும். தொடர்ச்சியான பயன்பாட்டால், தீப்பொறி உண்டாக்கும் திறன், தகட்டுமூடியில் குறைந்துவிடும். மீண்டும் கடினப்படுத்தியோ, அல்லது அதை மாற்றியோ பயன்படுத்தலாம்..
# காயிதே மில்லத் அரசினர் மகளிர் கலைக் கல்லூரி



**காயுதே மில்லத் அரசினர் மகளிர் கலைக்கல்லூரி** இந்தியாவின் தமிழ்நாட்டில் சென்னையில் செயல்பட்டுவரும் மகளிருக்கான தமிழக அரசின் கலைக் கல்லூரியாகும். இக்கல்லூரி 1974-ஆம் ஆண்டில் தொடங்கப்பட்டது. தன்னாட்சித் தகுதியுடன் சென்னை பல்கலைக்கழகத்தின் உறுப்புக் கல்லூரியாக செயல்பட்டு வருகிறது. முனைவர் வி. இராதா தற்போது இக்கல்லூரியின் முதல்வராக உள்ளார்.  

## வரலாறு
1974 ஆவது ஆண்டில் 30 ஏக்கர் பரப்பளவில், ஐந்து பட்டப் படிப்புகளில் சில நூறு மாணவிகளுடன் தொடங்கப்பட்ட இக்கல்லூரி தற்போது 12 இளநிலை, 6 முதுநிலைப் படிப்புகளில் 4300கும் அதிகமான மாணவிகளுடன் செயல்படுகிறது. அதிக எண்ணிக்கையிலான மாணவிகள் எண்ணிக்கை அதிகமானதை அடுத்து 2006-07 கல்வியாண்டில் இருசுழற்சி முறை அறிமுகப்படுத்தப்பட்டது. இக்கல்லூரியில் பயிலும் மாணவிகளில் பெரும்பாலானவர்கள் முதலாம் தலைமுறை பட்டதாரிகள் ஆவர்.  

## வழங்கும் படிப்புகள்
இக்கல்லூரியில் இளநிலை மற்றும் முதுநிலைப் படிப்புகள் கற்பிக்கப்படுகின்றன.  

## அமைவிடம்
காயிதே மில்லத் அரசினர் மகளிர் கலைக்கல்லூரி, சென்னை அண்ணா சாலையில் அமைந்துள்ளது.
# தகலாகு விக்கிப்பீடியா



தகலாகு மொழி விக்கிப்பீடியாவானது 2003 டிசம்பரில் தொடங்கப்பட்டது. 2015 சூலை 30 தேதி நிலவரத்தின்படி 63 ஆயிரத்திற்கும் மேற்பட்ட கட்டுரைகள் உள்ளன, கட்டுரைகளின் எண்ணிக்கை அடிப்படையில் விக்கிப்பீடியாவில் 66 ஆவது இடத்தை வகிக்கிறது.  

## அடையாளச்சின்னம்
| 2005–2010 | } |
| --- | --- |
# பரேலி வானூர்தி நிலையம்



**பரேலி வானூர்தி நிலையம்** (*Bareilly Airport*) (ஐஏடிஏ குறியீடு:பீஇகே,ஐசிஏஓ குறியீடு:விஇபிஒய்) இந்திய நாட்டில் உத்தரப் பிரதேசம் மாநிலத்தில் பரேலி நகரில் அமைந்துள்ளது. இந்த விமான நிலையத்தை இந்திய வான்படையும் பொது மக்களும் பயன்படுத்துகின்றனர். இத்தளமானது இந்திய வான்படைத் தளங்களிலேயே பெரிய தளம் ஆகும். மேலும் இது மத்திய விமானக் கட்டளையகத்தின் மூலம் இயக்கப்படுகிறது. இத்தளத்தில் சுகோய், உலங்கு வானூர்தி போன்ற போர்த் தாக்குதல் விமானங்கள் நிறுத்தப்படுகிறன.  

## மேலும் பார்க்க
- சவுத்ரி சரண் சிங் பன்னாட்டு வானூர்தி நிலையம்
- லால் பகதூர் சாஸ்திரி பன்னாட்டு வானூர்தி நிலையம்
- தாஜ் பன்னாட்டு வானூர்தி நிலையம்
- கான்பூர் வானூர்தி நிலையம்
# அலகாபாத் வானூர்தி நிலையம்



**அலகாபாத் வானூர்தி நிலையம்** (*Allahabad Airport*) (ஐஏடிஏ குறியீடு:ஐஎக்ஸ்டீ,ஐசிஏஓ குறியீடு:விஇஏபி) இந்திய நாட்டில் உத்தரப் பிரதேசம் மாநிலத்தில் அலகாபாத் நகரிலிருந்து 12 கிலோ மீற்றர்கள் தொலைவில அமைந்துள்ளது. இது ஒரு உள்நாட்டு முனையம் ஆகும். கான்பூர் வானூர்தி நிலையம், லால் பகதூர் சாஸ்திரி பன்னாட்டு வானூர்தி நிலையம் போன்றவை அமைந்துள்ளது. இங்கிருந்து ஏர் இந்தியா இந்தியாவின் தலைநகரான டெல்லிக்கு நேரடியாக விமான சேவையை வழங்குகிறது. இந்த விமான நிலையம் 1919 ஆம் ஆண்டு கட்டி முடிக்கப்பட்டது. பன்னாட்டு வானூர்தி நிலையமாக 1946 ஆம் ஆண்டு அறிவிக்கப்பட்டது. ஆனால் இங்கிருந்து இங்கிலாந்தின் தலைநகரான இலண்டனுக்கு 1932 ஆம் ஆண்டிலேயே விமானம் இயக்கத் துவங்கப்பட்டது. சவுத்ரி சரண் சிங் பன்னாட்டு வானூர்தி நிலையம் மற்றும் லால் பகதூர் சாஸ்திரி பன்னாட்டு வானூர்தி நிலையம் போன்றவை 200 கிலோ மீற்றர்கள் மற்றும் 120 கிலோ மீற்றர்களிலேயே அமைந்துள்ளன. இந்த விமான நிலையத்தில் தற்போது கருவிகள் இறக்குவதற்குப் பயன்படுத்தப்பட்டு வருகிறது.  

## மேலும் பார்க்க
- சவுத்ரி சரண் சிங் பன்னாட்டு வானூர்தி நிலையம்
- லால் பகதூர் சாஸ்திரி பன்னாட்டு வானூர்தி நிலையம்
- தாஜ் பன்னாட்டு வானூர்தி நிலையம்
- கான்பூர் வானூர்தி நிலையம்
- பரேலி வானூர்தி நிலையம்
# கான்பூர் வானூர்தி நிலையம்



**கான்பூர் வானூர்தி நிலையம்** (*Kanpur Airport*) (ஐஏடிஏ குறியீடு:கேஎன்யூ,ஐசிஏஓ குறியீடு:விஐசிஎக்ஸ்) பொது மக்களின் பயன்பாட்டிற்கும், இந்திய இராணுவ உபயோகத்திற்கும் பயன்படும் இந்த விமான நிலையமானது இந்திய நாட்டில் உத்தரப் பிரதேசம் மாநிலத்தில் அமைந்ததுள்ளது. 1970 ஆம் ஆண்டிலிருந்து இங்கிருந்து இந்தியாவின் பல பெரிய நகரங்களுக்கு விமான சேவை வழங்கப்பட்டுவருகிறது. சில காலங்கள் இங்கிருந்து விமான சேவை நிறுத்தப்பட்டு பின்னர் 2004 ஆம் ஆண்டு டிசம்பர் மாதம் முதல் மக்கள் பயன்பாட்டிற்கு திறந்துவிடப்பட்டது.  
2016 ஆம் ஆண்டு டிசம்பர் மாதம் 10 ஆம் திகதி முதல் கான்பூர் முதல் டெல்லி வரை துவக்கி வைக்கப்பட்டது. இந்த ஊருக்கு இயக்கப்படும் விமானங்கள் 72 இருக்கைகள் கொண்டவையாக உள்ளது.  

## மேலும் பார்க்க
- சவுத்ரி சரண் சிங் பன்னாட்டு வானூர்தி நிலையம்
- லால் பகதூர் சாஸ்திரி பன்னாட்டு வானூர்தி நிலையம்
- தாஜ் பன்னாட்டு வானூர்தி நிலையம்
- அலகாபாத் வானூர்தி நிலையம்
- பரேலி வானூர்தி நிலையம்
# தாஜ் பன்னாட்டு வானூர்தி நிலையம்



**தாஜ் பன்னாட்டு வானூர்தி நிலையம்** (*Taj International Airport*) இந்திய நாட்டின் மாநிலங்களில் ஒன்றான உத்தரப் பிரதேசம் மாநிலத்தில் அமைந்ததுள்ள ஆக்ரா என்ற இடத்தில் அமைந்ததுள்ள இந்த விமான நிலையம் 2016 ஆம் ஆண்டு ஆகஸ்ட் மாதத்திலிருந்து பன்னாட்டு வானூர்தி நிலையமாகத் தெரிவு செய்யப்பட்டது.  

இந்த விமான நிலையம் டெல்லி விமான நிலையத்திற்கு அருகில் இருப்பதால் மத்திய அரசால் அதிகமாகக் கவனிக்கப்படாமல் இருக்கிறது. ஆனாலும் இங்கிருந்து தாஜ் சிறப்புப் பொருளாதார மண்டலத்தின் மூலமாக உத்தரப் பிரதேசம், மற்றும் அரியானா மாநிலங்களில் உற்பத்தி செய்யப்படும் பூக்கள் மத்தியகிழக்கு ஐரோப்பா நாடுகளுக்கு ஏற்றுமதி செய்யப்படுகிறது.  

## மேலும் பார்க்க
- சவுத்ரி சரண் சிங் பன்னாட்டு வானூர்தி நிலையம்
- லால் பகதூர் சாஸ்திரி பன்னாட்டு வானூர்தி நிலையம்
- கான்பூர் வானூர்தி நிலையம்
- அலகாபாத் வானூர்தி நிலையம்
- பரேலி வானூர்தி நிலையம்
# லால் பகதூர் சாஸ்திரி பன்னாட்டு வானூர்தி நிலையம்



**லால் பகதூர் சாஸ்திரி பன்னாட்டு வானூர்தி நிலையம்** (*Lal Bahadur Shastri International Airport*) (ஐஏடிஏ குறியீடு:விஎன்எஸ்,ஐசிஏஓ குறியீடு:விஇபிஎன்) இது இந்திய நாட்டின் மாநிலங்களில் ஒன்றான உத்தரப் பிரதேசம் மாநிலத்தில் வாரணாசிக்கு வடமேற்கே 26 கிலோ மீற்றர்கள் தொலைவில் அமைந்துள்ள பபாட்பூர் என்ற இடத்தில் அமைந்துள்ளது. இது ஒரு பொதுமக்கள் பயன்படுத்துவதற்கான வானூர்தி நிலையம் ஆகும்.  
2005 ஆம் ஆண்டிலிருந்து இந்தியாவின் முன்னால் பிரதமர் லால் பகதூர் சாஸ்திரி அவர்களின் பெயர் சூட்டப்பட்டுள்ளது.  

## வரலாறு
2012 ஆம் ஆண்டு 4 ஆம் திகதி அன்று இந்திய அமைச்சரவையால் பன்னாட்டு வானூர்தி நிலையமாகத் தெரிவு செய்யப்பட்டது.  

## மேலும் பார்க்க
- சவுத்ரி சரண் சிங் பன்னாட்டு வானூர்தி நிலையம்
- தாஜ் பன்னாட்டு வானூர்தி நிலையம்
- கான்பூர் வானூர்தி நிலையம்
- அலகாபாத் வானூர்தி நிலையம்
- பரேலி வானூர்தி நிலையம்
# பரூக்காபாத் விமான நிலையம்



**பரூக்காபாத் விமான நிலையம்** ('Farrukhabad Airport') இந்திய மாநிலங்களில் ஒன்றான உத்தரப் பிரதேசம் மாநிலத்தில் பரூக்காபாத் மாவட்டத்தில் முகமதாபாத் என்ற ஊரில் அமைந்துள்ளது. இந்த விமான நிலையத்தை இந்திய வானூர்தி நிலையங்கள் ஆணையம் நிர்வாக செய்கிறது. இதி ஒரு பொதுமக்கள் பயன்பாட்டுக்கான விமான நிலையம் ஆகும். இந்த விமான நிலையம் கான்பூர் விமான நிலையத்திலிருந்து 129 கிலோ மீற்றர்கள் தொலைவிலும், லக்னோ விமான நிலையத்திலிருந்து 149 கிலோ மீற்றர்கள் தொலைவிலும் அமைந்துள்ளது. இதன் அருகில் சைன மதக் கோவிலான கம்பாலஜி கோவில் (Shri Kampilaji) அமைந்துள்ளது.  

## வசதிகள்
இங்கிருந்து முக்கியமன ஆட்களுக்கு குறைந்த தூர ஓட்டத்தை விமானம் மூலமாகவும், உலங்கு வானூர்தி மூலமாகவும் இயக்கப்படுகிறது.
# அரோல்டு மாசுர்சுகி



**அரோல்டு மாசுர்சுகி** *(Harold Masursky)* (திசம்பர் 23, 1922 - ஆகத்து 24, 1990) ஓர் அமெரிக்கப் புவியியலாளரும் வானியலாளரும் ஆவார்.  

இவர் தன் பணியை அமெரிக்கப் புவி அளக்கையியல் துறையில் தொடங்கினார். பின்னர் நாசாவில் முதுநிலை அறிவியல் உறுப்பினராக்ச் சேர்ந்தார். இவர் கோள்களின் மேற்பரப்பையும் நிலாவின் மேற்பரப்பையும் ஆய்வுசெய்தார்.அந்த வான்பொருள்களில் இறங்க அறிவியல் முறைப்படி உகந்த இடங்களைத் தேர்வு செய்யும் ஆர்வத்தில் இந்த ஆய்வை மேற்கொண்டார். இந்த ஆய்வு அபொல்லோ திட்ட்த்துக்காகவும் வைகிங் திட்ட்த்துக்காகவும் மேற்கொள்ளப்பட்டது.  

செவ்வாயின் மாசுர்சுகி குழிப்பள்ளமும் 2685 மாசுர்சுகி குறுங்கோளும் இவரது நினைவாகப் பெயர் இடப்பட்டுள்ளன. இதேபோல, மாசுர்சுகி விருதும் மாசுர்சுகி விரிவுரையு இவரது நினைவாகப் பெயரிடப்பட்டுள்ளன.
# ஈகொர் திமீத்ரியெவிச் நோவிக்கொவ்


**ஈகொர் திமீத்ரியெவிச் நோவிக்கொவ்** (*Igor Dmitriyevich Novikov*, , பிறப்பு: நவம்பர் 10, 1935 மாஸ்கோ) ஓர் உருசிய சோவியத் கோட்பாட்டு வானியற்பியலாளரும் அண்டவியலாளரும் ஆவார்.  

இவர் 1980 களின் இடைப்பகுதியில் தன் நிறைவு நெறிமுறையை உருவாக்கினார். இது காலப்பயணக் கோட்பாட்டுக்கான சிறந்த பங்களிப்பு ஆகும்.  

இவர் 1965 இல் வானியற்பியலில் முனைவர் பட்டம் பெற்றார். இவர் வானியற்பியலில் 1970 இல் முதுமுனைவர் பட்டம் பெற்றார். இவர் 1974 முதல் 1990 வரை மாஸ்கோவில் இருந்த உருசிய விண்வெளி ஆராய்ச்சி நிறுவனத்தின் சார்பியல் வானியற்பியல் துறையின் தலவராக விளங்கினார். இவர் 1991 க்கு முன்பே இலெபெதேவ் இயற்பியல் நிறுவனத்தின் வானியற்பியல் துறைத்தலைவராகவும் மாஸ்கோ அரசு பல்கலைக்கழகப் பேராசிரியராகவும் இருந்துள்ளார்.இவர் 1994 இல் இருந்து டென்மார்க்கில் உள்ள கோப்பனேகன் பல்கலைக்கழக கோட்பாடு வானியற்பியல் துறையின் இயக்குநராக இருந்தார். அண்மையில் இவர் அப்பல்கலைக்கழக வான்காணக வானியற்பியல் மையப் பேராசிரியராகவும் உள்ளார். இவர் 1998 இல் இருந்து அரசு வானியல் கழகத்தின் உறுப்பினர் ஆனார்.  

## வெளியீடுகள்

இவர் பல மக்கள் அறிவியல் நூல்களை எழுதியுள்ளார்:  

- கருந்துளைகளும் புடவியும், (மொழிபெயர்ப்பு: விதாலி ஐ. கிசின், கேம்பிரிட்ஜ் பல்கலைக்கழக அச்சகம் 1995)
- காலமெனும் ஆறு, (மொழிபெயர்ப்பு: விதாலி ஐ. கிசின், கேம்பிரிட்ஜ் பல்கலைக்கழக அச்சகம் Press 1998, 2001)
- Il ritmo del tempo, Di Renzo Editore, Roma, 2006

இவர் அலெக்சாந்தர் எசு. சாரோவுடன் இணைந்து 15 அண்டவியல், வானியற்பியல் நூல்களையும் எட்வின் ஹபிள் வாழ்க்கை வரலாற்று நூலையும் எழுதியுள்ளார் (கேம்பிரிட்ஜ் பல்கலைக்கழக அச்சகம் 1992).
# விதிஷா


**விதிஷா** நகரம், இந்தியாவின் மத்தியப்பிரதேச மாநிலத்தின் பேட்வா ஆற்றின் கரையில் உள்ளது. இந்நகரம் விதிஷா மாவட்டத்தின் நிர்வாகத் தலைமையிடம் ஆகும். மாநிலத் தலைநகரான போபாலிருந்து 54 கி மீ தொலைவில் உள்ளது.  

## மக்கள் தொகையியல்
2011-ஆம் ஆண்டின் மக்கள் தொகை கணக்கெடுப்பின் படி, விதிஷா நகரத்தின் மொத்த மக்கள் தொகை 155,951 ஆகும். அதில் ஆண்கள் 81,488; பெண்கள் 74,463 ஆக உள்ளனர். விதிஷா நகரத்தில் இந்துக்கள் 137,373 (88.09 %); இசுலாமியர்கள் 10,089 (6.47 %); சமனர்கள் 7,376 (4.73 %) மற்றும் பிற மக்கள் 1.,113 (0.72%) ஆக உள்ளனர்.  

## வரலாற்று இடங்களும், நினைவுச் சின்னங்களும்

இந்து சமயத்திற்கு மதம் மாறியவரும், சுங்கப் பேரரசில் இருந்த, இந்தோ கிரேக்க நாட்டின் தூதுவரும், கிருஷ்ண பக்தருமான ஹேலியோடோரஸ் என்பவரால், கி மு 113-இல் பகவான் கிருஷ்ணருக்காக நிறுவப்பட்ட தூண் ஆகும். கிருஷ்ணர் கோயில் முன் அமைந்த இத்தூணின் உச்சியில் கருடச் சிற்பம் அமைந்துள்ளது.  

## வரலாறு
கி மு ஆறு மற்றும் ஐந்தாம் நூற்றாண்டுகளில் சுங்கப் பேரரசு, சாதவாகனப் பேரரசு மற்றும் குப்தப் பேரரசின் காலத்தில் விதிஷா நகரம் பெரும் வணிக மையமாக விளங்கியது. விதிஷா நகரத்திலிருந்து 9 கி மீ தொலைவில் பௌத்த தலமான சாஞ்சி உள்ளது. அசோகர், இளவரசராக இருந்த போது விதிஷா பகுதியின் ஆளுநராக இருந்தவர்.  

## குறிப்பிடத்தக்கவர்கள்
- கைலாசு சத்தியார்த்தி (2014-இல் நோபல் பரிசு வென்றவர்)

## போக்குவரத்து வசதிகள்
நிலையம்]]  

தில்லி – சென்னை, தில்லி – மும்பை இருப்புப் பாதை வழித் தடத்தில் விதிஷா நகரம் அமைந்துள்ளது.
# இவான் சீமொனொவ்



**இவான் மிகாய்லொவிச் சீமொனொவ்** (*Ivan Mikhailovich Simonov*, , &nbsp;–) ஓர் உருசிய வனியலாளரும் புவிப்புற அளவையியலாளரும் ஆவார்.  

## வாழ்க்கை
இவர் தன்படிப்பை முடித்துவிட்டு 1816 இல் கசான் அரசு பல்கலைக்கழகப் பேராசிரியரானார் அங்கு இவர் நிகோலாய் உலொபாசெவ்சுகியின் நெருங்கிய நண்பராக விளங்கினார். இவர் 1829 ஆம் ஆண்டுக்குப் பிறகு புனித பீட்டர்சுபர்கு அரசு பல்கலைக்கழக அறிவியல் கல்விக்கழக உயர்நிலை உறுப்பினராக இருந்தார். பின்னர் இவர் 1846 இல் கசான் அரசு பல்கலைக்கழக காப்பாளர் ஆனார்.  

இவர் 1819 முதல் 1821 வரை எஃப். எஃப். பெல்லிங்காசன், எம். பி. இலாசரேவ் ஆகிய இருவரின் உலகம் சுற்றிவந்த தேட்ட்த்தின் விவரங்களை எழுதித் தொகுத்தார். அப்பயணத்தில் தான் அண்டார்ட்டிகா கண்டம் கண்டுபிடிக்கப்பட்டது.  

இவரது பங்களிப்புகலாக வானியல் நோக்கீடுகளும் அந்நோக்கீடுகளுக்கான முறைகளை உருவாக்கியதும் ஓர் எதிர்த்தெறிப்பியை வடிவமைத்து உருவாக்கியதும் கருதப்படுகின்றன. உருசியாஅவில் புவிக்காந்தவியலில் முதலில் ஈடுபட்டு ஆய்வு செய்தவர் இவரே. இவர் தன் விடாமுயற்சியால் கசானில் 1833 இல் ஒன்றும் 1843 இல் ஒன்றும் என இரண்டு வான்காணகங்களை நிறுவினார்.தென்பசிபிக்கின் சிமனோவ் தீவும்(துவனா-I-தோலோ) பீட்டர்I தீவின் வடகிழக்குப் பகுதியும் இவரது நினைவாகப் பெயர் இடப்பட்டுள்ளன.  

## மேற்கோள்
# ஜிஜாபாய்



**ஜிஜாபாய் ஷாகாஜி போஸ்லே** (Jijabai Shahaji Bhosale) ( 12 சனவரி 1598 – 17 சூன் 1674), மராத்தியப் பேரரசின் நிறுவனர் சிவாஜியின் அன்னையாவார்.  

## குடும்பம்
ஜிஜாபாய் - ஷாகாஜி போஸ்லே இணையருக்கு ஆறு மகள்களும், சம்பாஜி மற்றும் சிவாஜி என இரண்டு மகன்களும் பிறந்தனர்.  

சிவாஜிக்கு மூன்று வயது இருக்கையில் ஜிஜாபாயின் கணவரும், சிவாஜியின் தந்தையுமான சகாஜி போஸ்லே, துக்காபாய் என்பவரை 1630-இல் இரண்டாம் திருமணம் செய்து கொண்டு, இரண்டாம் மனைவி மற்றும் சம்பாஜியுடன் தனியாக வாழ்ந்தார்.  

1644ல் சகாஜி, பூனேயில் தன் முதல் மனைவி ஜிஜாபாய் மற்றும் இளைய மகன் சிவாஜிக்கும் லால் மஹால் எனும் அரண்மனை கட்டி குடியமர்த்தினார்.  

## சிவாஜி மீதான அக்கறை
தாய்நாட்டின் மீதும், அதன் மக்கள் மீதும் உறுதியான பற்று கொள்ளும்வகையில் ஜிஜாபாய், சிவாஜிக்கு சிறந்த கருத்துளைக் கூறி ஓர் அழிக்க முடியாத நம்பிக்கையை ஏற்படுத்தினார் முஸ்லிம் மன்னர்கள் ஆட்சிக்காலத்தில் இருந்த கொடுமையில் இருந்து விடுதலை பெறவேண்டும் என்று சிவாஜிக்கு என்னத்தை ஏற்படுத்தி வளர்த்தார். சொந்த கலாச்சாரத்தின் மீதான அவரின் பற்றும், பொறுப்பும், அத்துடன் சிறந்த இந்திய புராணங்களான மகாபாரதம், இராமாயணத்தில் போன்றவற்றிலஇருந்து எடுத்துக்கூறிய கதைகளும் சிவாஜியின் பண்பை வடிவமைத்தன.  

## மறைவு
ஜிஜாபாயின் மூத்த மகன் சம்பாஜி ஒரு முற்றுகைப் போரில், அப்சல் கான் எனும் படைத்தலைவனால் கொல்லப்பட்டார்.  
சிவாஜி மராத்தியப் பேரரசராக முடிசூட்டிக் கொண்ட பின்னர் ஜிஜாபாய், 17 சூன் 1674-இல் உயிர் துறந்தார்  

## மரபுரிமைப் பேறு
- ஜிஜாபாய் சிவாஜியை வீரத்துடன் வளர்த்த முறைகள் குறித்தான நாட்டுப்புற பாடல்கள் மகாராட்டிரா மாநிலத்தில் பாடப்படுகிறது.
- 2011-ஆம் ஆண்டில் ஜிஜாபாயின் வரலாறு குறித்தான இராஜமாதா ஜிஜாபாய் எனும் திரைப்படம் வெளியிடப்பட்டது.
# சாலிவாகனன்

**சாலிவாகனன்** (*Shalivahana*) பண்டைய பரத கண்டத்தின் தென்னிந்தியாவின் தற்கால மகாராட்டிரம் கர்நாடகா மற்றும் ஆந்திரப் பிரதேசம் போன்ற பகுதிகளை ஆண்ட சாதவாகனர்களின் வழித்தோன்றலில் வந்த மன்னர் என புராணங்கள் மற்றும் செவி வழிக்கதைகள் மூலம் அறியப்படுகிறது. பிரஸ்திஸ்தானத்தை தலைநகராகக் கொண்ட சாலிவாகனன், உஜ்ஜைனியை தலைநகராகக் கொண்டு ஆண்ட பேரரசர் விக்கிரமாத்தியனை வென்றவர் என்ற பெருமை உண்டு. தென்னிந்தியாவில் மட்பாண்டங்கள் செய்யும் குலால சமூகத்தினர், சாதவாகனனை தங்கள் குலத்தின் முன்னவர் எனப் போற்றி கொண்டாடுகிறார்கள். சாலிவாகனன் குறித்த செய்திகள் பவிஷ்ய புராணத்தில் குறிப்புகள் உள்ளது.  

## சாலிவாகன ஆண்டு
சாலிவாகனன் விக்கிரமாதித்தியனை வென்றதை கொண்டாடும் வகையில், அந்த ஆண்டு முதல் சாலிவாகன ஆண்டு கி.பி 78 முதல் தொடங்குவதாக கருதப்படுகிறது.  

## இதனையும் காண்க
- சாலிவாகன ஆண்டு
# நல்ல தங்காள் (1955 திரைப்படம்)



***நல்ல தங்காள்*** (*Nalla Thangal*) 1955 ஆம் ஆண்டு வெளியான ஒரு இந்திய தமிழ்த் திரைப்படமாகும். இத் திரைப்படத்தின் இயக்குநர் பி. வி. கிருஷ்ண ஐயர். ஆர். எஸ். மனோகர், ஜி. வரலட்சுமி ஆகியோர் முக்கிய பாத்திரங்களில் நடித்திருந்தனர்.  

## நடிகர்கள், தயாரிப்புக் குழு
பின்வரும் பட்டியல்களிலுள்ள விபரம் பிலிம் நியூஸ் ஆனந்தன் தரவுத் தளத்திலிருந்து எடுக்கப்பட்டது.  

| எண். | பாடல் | பாடகர்/கள் | பாடலாசிரியர் | கால அளவு |
| --- | --- | --- | --- | --- |
| 1 | *கண்ணின் கருமணியே* | சீர்காழி கோவிந்தராஜன் & பி. லீலா | 03:40 |  |
| 2 | *இவளே அவளே* | என். எல். கானசரஸ்வதி | 04:40 |  |
| 3 | *வாடாத மரிக்கொழுந்தே* | டி. பி. இராமச்சந்திரன் & கே. ஜமுனாராணி | 02.50 |  |
| 4 | *பச்சை படகு விரித்தது போல்* | கே. ஜமுனாராணி, உடுதா சரோஜினி & நிர்மலா | 02:02 |  |
| 5 | *இத்தனை நாளா எங்கேடி போனே* | ஜி. இராமநாதன் & கே. ஜமுனாராணி | 02:09 |  |
| 6 | *கோமள செழுந்தாமரை எழில் மேவிய* | பி. லீலா, ஏ. பி. கோமளா, ஏ. ஜி. இரத்னமாலா
டி. வி. இரத்தினம் & உடுதா சரோஜினி, | அ. மருதகாசி | 02:37 |
| 7 | *பொன்னே புதுமலரே* | டி. எம். சௌந்தரராஜன் | அ. மருதகாசி | 03:30 |
| 8 | *கள்ளமில்லா வெள்ளை மனம் காட்டும்* | 01:32 |  |  |
| 9 | *உனைக் கண்டு மயங்காத* | ஜே. பி. சந்திரபாபு | 01:18 |  |
| 10 | *திருவுள்ளம் இரங்காதா* | சீர்காழி கோவிந்தராஜன் | அ. மருதகாசி | 02:20 |
| 11 | *அடி சீனி சக்கரை கட்டி* | வி. டி. ராஜகோபாலன் |  |  |
| 12 | *அன்னையும் தந்தையும் இல்லாத* | பி. லீலா | அ. மருதகாசி | 03:31 |
| 13 | *திங்களொடு கங்கையை* | 01:58 |  |  |
| 14 | *கோமள செழுந்தாமரை எழில் மேவிய*
(சோகம்) | 02:37 | } |  |


## வெளியிணைப்புகள்
-
# அமான்சியோ ஓர்டிகா


**அமன்சியோ ஒர்டிகா** (Amancio Ortega 12 மார்ச்சு 1936 ) என்பவர் எசுப்பானிய நாட்டின் பெரும் தொழில் அதிபரும் செல்வந்தரும் ஆவார். ஐரோப்பியாவில் மிகப் பெரிய பணக்காரர் என போர்ப்ஸ் இதழ் இவரை மதிப்பீடு செய்துள்ளது. மேலும் இவரது செல்வத்தின் நிகர மதிப்பு 76 பில்லியன் தாலர்கள் என மதிப்பிடப்பட்டுள்ளது  

தொடக்கத்தில் இந்திடெக்ஸ் என்ற வணிகக் குழுமத்தைத் தொடங்கினார். பின்னர் சாரா என்னும் நவநாகரிக ஆடை மற்றும் அணிகலன்களை உருவாக்கும் குழுமத்தின் தலைவர் ஆனார்.  

ஆண்டு ஒன்றுக்கு 400 மில்லியன் தாலர்களை வருமானமாக ஈட்டுகிறார். அந்த வருமானத்தை மீண்டும் நிலங்கள், கட்டடங்கள் போன்றவற்றில் முதலீடு செய்கிறார்.இவருக்குச் சொந்தமாக மாட்ரிட், இலண்டன், நியூயார்க் சிக்காகோ மியாமி பார்செலோனா போன்ற உலகப் பெரு நகரங்களில் சொத்துக்கள் உள்ளன.
# மடகாலித் தற்கொலைத் தாக்குதல்கள்


**மடகாலித் தற்கொலைத் தாக்குதல்கள் என்பது** 2016, திசம்பர் 9 அன்று இரு தற்கொலைதாரிப் பெண்களால் நடத்தப்பட்ட தாக்குதல்கள் ஆகும். இத்தாக்குதல்தாரிகள் இருவரும் பள்ளி மானவிகளாவர். தென்கிழக்கு நைஜீரியாவின் மாடகாலி நகரில் நெருக்கடியான சந்தையில் நிகழ்த்தப்பட்டது. இத்தாக்குதல்களில் 57 பேர் கொல்லப்பட்டனர் மேலும் 177 பேர் க்யமடைந்தனர் இதில் 120 பேர் குழந்தைகள் ஆவர். இத்தாகுதல் போகோ அராம் எனும் கடும்போக்கு இஸ்லாமியத் தீவிரவாதக் குழுவால் நடத்தப்பட்டிருக்கலாம் என அதிகாரிகள் தெரிவித்தனர். இத்தாக்குதலைத் தொடர்ந்து *நைஜீரிய* மக்கள் கடும் விழிப்புடன் இருக்க வேண்டும் என நைஜீரியத் தலைவர் *முகம்கது புஹாரி* (Muhammadu Buhari) அறிக்கை விடுத்தார்.
# அரசினர் மகளிர் கலைக் கல்லூரி, பருகூர்


**அரசினர் மகளிர் கலைக்கல்லூரி, பருகூர்** இந்தியாவின் தமிழ்நாட்டில் கிருட்டிணகிரி மாவட்டத்தின் பருகூரில் செயல்பட்டுவரும் மகளிருக்கான தமிழக அரசின் கலைக் கல்லூரியாகும். இக்கல்லூரி 1993ஆம் ஆண்டில் தொடங்கப்பட்டது. பெரியார் பல்கலைக்கழகத்தின் உறுப்புக் கல்லூரியாக செயல்பட்டு வருகிறது.முனைவர் சி. மணிமொழி தற்போது இக்கல்லூரியின் முதல்வராக உள்ளார்.  

## வரலாறு
அரசு மகளிர் கலை மற்றும் அறிவியல் கல்லூரி, பர்கூரில் 1993 செப்டம்பர் மாதத்தில் நிறுவப்பட்டது. கல்லூரியைத் தொடங்கி நடத்திட அரசு, கே. கருப்பன் என்பவரை நியமித்தது. தொடக்கத்தில் பெற்றோர் ஆசிரியர் சங்கக் கட்டிடத்தில் செயல்பட்டு வந்தது. 1999 - 2000 கல்வியாண்டில் இருந்து பர்கூரில் இருந்து, சென்னை நெடுஞ்சாலை 4 கி.மீ தொலைவில் ஒப்பத்தவாடி ஊராட்சிக்குட்பட்ட அங்கினாயனபள்ளி சிற்றூரில் 9.6 ஏக்கர் பரப்பளவு கொண்ட சொந்த கட்டிடத்துக்கு மாற்றப்பட்டது. தற்போது இக்கல்லூரி 28 வகுப்பறைகள், 8 ஆய்வகங்கள், ஒரு பொது நூலகம், ஒரு மின் நூலகத்துடன் செயல்படுகிறது. 2003 ஆவது ஆண்டு முதல் சுயநிதி பாடப்பிரிவுகள் தொடங்கப்பட்டன.  

## வழங்கும் படிப்புகள்
இக்கல்லூரியில் இளநிலை மற்றும் முதுநிலைப் படிப்புகள் கற்பிக்கப்படுகின்றன.
# பென்சில் மீன்



**பென்சில் மீன்** (*Pencil fish*) லேபிசின்டிக் (Lebiasinidae) குடும்பத்தச் சார்ந்த மீன் இனத்தில் அலங்காரத்திற்காக வளர்க்கப்படும் உயிரினம் ஆகும். இவை நீர் தொட்டிகளில் வளர்க்கப்படுவதோடு பார்க்க மிகவும் அழகான தோற்றத்துடன் காணப்படும் மீன் இனம் ஆகும். இவற்றில் 19 வகைகள் உள்ளதாக குறிப்பிடப்பட்டுள்ளது.
# வட்டத்தகடு மீன்



**வட்டத்தகடு மீன்** (*Discus fish*) சிச்சில்ட் (Cichlid) இனத்தைச் சார்ந்த இவ்வகை மீன்களின் பூர்வீகம்  
தென் அமெரிக்கா நாட்டின் காடுகளான அமேசான் காடுகள் ஆகும். இவற்றின் உடல் வட்டமான தட்டு போன்றும் சுத்தமான நீர் நிலைகளில் பிரகாசமான வண்ணத்துடனும் காணப்படுகின்றது.  
ஏறாலமான நாடுகளில் நீர் நிலைகளில் வளர்க்கப்பட்டு ஏற்றுமது செய்யப்படுகிறது. தொட்டிகளின் கீழ் நிலையிலேயே காணப்படும் இவை ஒரு மாமிச உண்ணி உயிரினம் ஆகும்.
# தேவதை மீன்



**தேவதை மீன்** (*Pterophyllum* அல்லது *Angel fish*) என்பவை அமேசான் காடுகள் மற்றும் வெனிசுவேலா காடுகளில் உள்ள நீர் நிலைகளில் காணப்படும் மீன் இனம் ஆகும். இவை தென்அமெரிக்காவில் ஓடும் பல நீரோடைகளிலும் காணப்படுகின்றன. இதன் உடல் பாகமானது வேகமாக நீந்துவதற்கு உதவி செய்வதாக அமைந்துள்ளது. இவை நீர் நிலைகளில் பிரகாசமான வண்ணத்துடனும் காணப்படுகின்றது. இவற்றின் உடலின்மேல் காணப்படும் வண்ணங்களின் மூலம் எதிரிகளிடமிருந்து மறைந்து கொள்ள உதவுகிறது. பொதுவாக இவை நீர்நிலைகளின் அடிப்பாகத்திலேயே வாழுகிறது. இதன் உடம்பில் நீளவாக்கில் கோடுகள் இடப்பட்டதுபோன்ற வண்ணம் கொண்டுள்ளது.  
நீர் நிலைகளின் உள்ளே வளர்ந்துள்ள தாவரத்தின் இலைகளின் மேல் முட்டைகளை இடும். முட்டைகள் பொரித்தவுடன் குஞ்சுகளை தன்னுடனே அழைத்துச்சென்று பாதுகாக்கிறது.  

## தேவதை மீன்களின் சில
# பாவெல் கார்லோவிச் சுடெர்ன்பர்கு

**பாவேல் கார்லோவிச் சுடெர்ன்பர்கு** *(Pavel Karlovich Shternberg)* (; ஏப்பிரல் 2, 1865 – பிப்ரவரி 1, 1920, ஓர் உருசிய வானியலாளரும் அலெக்சாந்தர் கெர்ன்சுகி அரசை நீக்கிட பங்களிப்பு செய்த புரட்சியாளரும் ஆவார். இவர் விளாதிமிர் இலெனின், இலியோன் டிராட்சுகி அகியோரின் நண்பராவர். இவரது வானியல் பங்களிப்புகள் கோள்களின் தலையாட்டங்களைக் கண்டறிந்ததும் சுடெர்ன்பர்கு வானியல் நிறுவனம் அமைந்த மாஸ்கோ வான்காணக அகலாங்கைத் தீர்மானித்ததும் ஆகும். இவர் ஒளிப்பட வானியலில் வல்லுனர் ஆவார். இவர் முதன்மையாக இரட்டை விண்மீன்களை ஒளிப்படம் பிடித்து பெயர்பெற்றவர்.  

சுடெர்ன்பர்கு வானியல் நிறுவனமும் நிலாவின் சுடெர்ன்பர்கு குழிப்பள்ளமும் இவரது நினைவாகப் பெயர் இடப்பட்டுள்ளன.
# அழகக்கோனார்


**அழகக்கோனார்** அல்லது **அழகக்கோன்** (சிங்களம்: அளகக்கோனார, அளகேஸ்வர) மத்தியகால இலங்கை அரசியலில் முக்கியமான வகிபாகத்தைக் கொண்டிருந்த நிலக்கிழார் குடும்பமாகும்.இவர்கள் சேரநாட்டை அல்லது தமிழகத்தின் காஞ்சியை பூர்வீகமாகக் கொண்டவர்கள் என்பது பொதுவான கருத்தாக இருக்கிறது. பொ.பி 13ஆம் நூற்றாண்டளவில் இலங்கை வந்த அழகக்கோன் குடும்பத்தினர் இங்கேயே தங்கியதுடன் முக்கியமான அரசுசூழ் மதியாளர்களாகவும் விளங்கினர். இப்பரம்பரையில் வந்த ஒரு அழகக்கோனே, இலங்கையின் இன்றைய தலைநகரான ஜெயவர்த்தனபுரக்கோட்டையை அமைத்தான். யாழ்ப்பாண அரசிடமிருந்து வரி வசூலிக்க வரும் அதிகாரிகளை முறியடிக்கவே, இக்கோட்டை அவனால் அமைக்கப்பட்டது. இவ்வம்சத்தின் அரசியல் ஆதிக்கமானது, 1411இல், ஹான் சீன கடற்படையதிகாரி செங் ஹேயால், அப்போதிருந்த அழகக்கோன் மன்னன் ஆறாம் விஜயபாகு பணயக்கைதியாகப் பிடித்துச்செல்லப்பட்டதோடு முடிவுக்கு வந்தது  

## கொடிவழி வரலாறு
நிசங்க அழகக்கோன் எனப்பட்ட முதலாவது அழகக்கோன், தென்னிந்தியா மீதான முகலாயப் படையெடுப்பை அடுத்து, விரிஞ்சிபுரம் அல்லது காஞ்சிபுரம் என்ற இடத்திலிருந்து இலங்கை வந்து குடியேறியதாக பழைய வரலாற்றுக் குறிப்புகள் சொல்கின்றன.' வணிக பலத்தைக் கொண்டிருந்த காரணத்தால், விரைவிலேயே தமது அரசியல் ஆதிக்கத்தை நிரூபித்த அழகக்கோன், உள்ளூர் கம்பளை இராசதானியுடன் மிக இறுக்கமான தொடர்புகளைப் பேணலாயினான். "வெற்றிதிகழ்பதி" (ஜெயவர்த்தனபுரம்) என அதற்குப் பெயர் சூட்டிய அழகேஸ்வரன், யாழ். அரசுக்கு திறையளிக்க மறுத்ததுடன், 1369இல், அவன் மீது படையெடுத்த ஆரியச்சக்கரவர்த்தியின் படையை, சிலாபம், நீர்கொழும்பு ஆகிய இடங்களில் முறியடித்து வென்றான். ஆரியச்சக்கரவர்த்தியின் படை, அடுத்து ஆண்ட ஐந்தாம் புவனேகபாகுவின் ஆட்சியில் மீண்டும் கம்பளை மீது படையெடுத்ததுடன், மாத்தளைப்பகுதியில் அது தோற்கடிக்கப்பட்டது. அதேநேரத்தில் தெமட்டகொடை, பாணந்துறை ஆகியவற்றில் கடல்வழித் தாக்குதல் நடாத்திய ஆரியச்சக்கரவர்த்தியின் படை, அழகேஸ்வரனால் தோற்கடிக்கப்பட்டது. எனினும், யாழ்ப்பாண அரசர் கோட்டகமையில் பொறித்த கல்வெட்டு அவர்களது வெற்றியைப் பறைசாற்றுவதால், இப்போரின் முடிவு குழப்பகரமாகவே இன்றும் இருக்கின்றது. எவ்வாறெனினும், அழகேஸ்வரனின் மதிநுட்பம் கூடியவிரைவிலேயே அவன் அரசாட்சிக்கு வருமளவு அவனுக்கு வலிமையைத் தந்தது.  

## மறைவு
.]]  
அழகேஸ்வரன் இறந்தபின்னர், அவனது குடும்பத்தார் மத்தியில் ஆட்சி தொடர்பான போட்டி நிலவியது. ஐந்தாம் புவனேகபாகுவின் ஒன்றுவிட்ட சகோதரன் குமரன் அழகேஸ்வரன் 1386 -87 இடையே கம்பளையை ஆண்டதுடன், அவனை அடுத்து 1387 முதல் 1391 வரை, வீர அழகேஸ்வரன் ஆட்சியில் அமர்ந்திருந்தான். 1392இலிருந்து வரை இறைகமையிலிருந்து ஆண்ட இரண்டாம் வீரபாகு அரசியல் செல்வாக்கு பெற்றுவந்தான். வணிகர்களின் உதவியுடன் அவனை ஆட்சியிலிருந்து அகற்றிய வீர அழகேஸ்வரன், 1397இல் ஆட்சிக்கு வந்ததுடன், ஆறாம் விஜயபாகு என்ற பெயரில் தென்னிலங்கையை ஆண்டு வரலானான். இலங்கைக்கு 1411இல் வருகை தந்த சீன கடற்படை அதிகாரி செங் ஹேயை மூர்க்கமாக எதிர்த்தது, அவனது ஆட்சிக்கு உலை வைத்தது. கோட்டைப்பகுதியில் சிங்களப்படைக்கும் சீனப்படைக்கும் இடையில் இடம்பெற்ற சிறுபோரில் பணயக்கைதியாகப் பிடிக்கப்பட்ட விஜயபாகு, சீனாவுக்கு சிறையெடுக்கப்பட்டதுடன், அங்கு மன்னிப்பளித்து விடுவிக்கப்பட்டான். எனினும் இச்சம்பவம் அழகக்கோன் வம்சத்துக்கு பெரும் சரிவை ஏற்படுத்தியதுடன், அவர்களது அரசியல் வல்லமையையும் சிங்கள இலங்கையில் முற்றாக இல்லாதொழித்தது.  

## அடிக்குறிப்புகள்

## உசாத்துணைகள்
- 
-
# காசுபர் கோட்பிரீடு சுவீசர்


**காசுபர் கோட்பிரீடு சுவீசர்** *(Kaspar Gottfried Schweizer)* (பிப்ரவரி 16, 1816 – ஜூலை 6, 1873) ஒரு சுவீடிய வானியலாளr ஆவார். இவர் 1845 இல் மாஸ்கோ சென்று அங்குள்ள அளக்கையியல் நிறுவனத்தில் கணிதவியல், வானியல் பேராசிரியர் ஆனார். பின்னர், இவர் மாஸ்கோ பல்கைக்கழக வான்காணகத்தின் இயக்குநரானார்.  

இவர் சுவிட்சர்லாந்து சூரிச் படைவீரர் குடியிருப்பில் வைலா எனுமிட்த்தில் பிறந்தார். இவர் 1839 இல் கோன்க்சுபர்கு சென்று பிரீட்ரிக் வில்கெல்ம் பெசேவுக்கு உதவி செய்தார். இவர் 1841 முதல் 1845 வரை புல்கோவோ வான்காணகத்தில் பிரீட்ரிக் கியார்கு வில்கெல்ம் வான் சுத்ரூவ அவர்களின் கீழ் பணிபுரிந்தார்.  

இவர் ஐந்து வால்வெள்ளிகளையும் (புபொப 7804) எனும் வான்பொருள் ஒன்றையும் 1864 நவம்பர் 11 இல் கண்டுபிடித்துள்ளார்.
# நிகொலாய் திமீத்ரியேவிச் மாயிசெயேவ்

**நிகொலாய் திமீத்ரியேவிச் மாயிசெயேவ்** *(Nikolay Dmitriyevich Moiseyev)* (; திசம்பர், 3(16), 1902, பெர்ம் - திசம்பர் - 6, 1955 மாஸ்கோ) உருசிய சோவியத் வானியலாளர் ஆவார். இவர் வான்கோள இயக்கவியலில் வல்லுனர் ஆவார். இவர் 1938 இல் மாஸ்கோ அரசு பல்கலைக்கழக வான்கோள இயக்கவியல் துறையின் தலைவர் ஆனார். அங்கு அட்தே பதவியில் தன் இறப்பு வரை தொடர்ந்தார்.இவரின் முதன்மையான பணிகள் வான்கோளம் சார்ந்த கணக்கீடுகளுக்குக் கணிதவியல் படிமங்களை உருவாக்குதலும் வால்வெள்ளி உருவாக்கம் சார்ந்த கோட்பாட்டை உருவாக்குதலும் ஆகும்.  

இவர் சுக்கோவ்சுகி படைசார் கல்விக்கழகத்தில் வான்படையின் பொறியியல் கலோனலாக, உயர்கணிதவியலைப் பயிற்றுவித்தார. இவர் 1839 முதல் 1943 வரை சுடெர்ன்பர்கு அரசு வானியல் நிறுவனத்தின் இயக்குநராக இருந்துள்ளார். அப்போது நேரத்தைத் துல்லியமாக்க் கணிக்கும் வானொலிக் குறிகைகளின் தேசிய அமைப்பை ஒருங்கிணைத்தார்.  

ஓர் இலெனின் ஆணையும் ஒரு மாபெரும்நாட்டுப்பற்றுப் போர் ஆணையும் இரண்டு சிவப்பு விண்மீன்களும் இவர் பெற்ற விருதுகள் ஆகும்.  

நிலாவின் மாயிசெயேவ் குழிப்பள்ளமும் சோவியத் வானியலாளர் பெலகேயா சாய்ன் 1935 இல் கண்டுபிடித்த 3080 மாயிசெயேவ் சிறுகோளும் இவரது நினைவாகப் பெயர் இடப்பட்டுள்ளன.
# லாரன்சு லேசான்

**லாரன்சு லேசான்** (Lawrence LeShan செப்டம்பர் 6 1920) என்பவர் அமெரிக்க உளவியலாளர், கல்வியாளர், நூலாசிரியர் ஆவார். நியூயார்க்கில் வாழ்ந்து வரும் இவர் தியானம் செய்வது எப்படி என்னும் நூலை எழுதிப் புகழ் அடைந்தார்.  

அந் நூல் மட்டுமல்லாமல் உளவியல் மருத்துவம், புற்றுநோய் சிகிச்சை, போர் மற்றும் மாயாவாதம் ஆகிய தலைப்புகளில் நூல்கள் எழுதியுள்ளார். உடலையும் மனத்தையும் பக்குவமாக வைத்திருந்து புற்று நோய் போன்ற நோய்களை குணப்படுத்த முடியும் அதற்கான மனவியல் சிகிச்சை முறைகளைத் தம் நூல்களில் எழுதியுள்ளார்.  

சிக்காகோ பல்கலைக் கழகத்தில் பயின்று மனித வளர்ச்சி என்னும் பொருண்மையில் ஆய்வுப் பட்டம் பெற்றார். ரூஸ்வெல்ட் பல்கலைக் கழக பேஸ் கல்லூரியிலும், சமூக ஆராய்ச்சி புதிய பள்ளி என்பதிலும் ஆசிரியராகப் பணி செய்தார்.  

எட்வார்ட் கிரெண்டான் என்ற புனைபெயரில் அறிவியல் கற்பனைக் கதையும் எழுதியுள்ளார்.
# பெரிய தொழில் வழங்குனர்கள் பட்டியல்

கார்ப்பரேட் அல்லாத தொழில் வழங்குனர்கள் இந்தப் பட்டியல்களில் இடம்பெற்று உள்ளன:  

| தலைமையகம் |  |  |  |
| --- | --- | --- | --- |
| ஐக்கிய அமெரிக்க இராணுவம் | <>32 லட்சம்</> | அமெரிக்க ஐக்கிய நாடு |  |
| மக்கள் விடுதலை இராணுவம் | <>23 லட்சம்</> | சீனா |  |
| வோல் மார்ட் | <>23 லட்சம்</> | அமெரிக்க ஐக்கிய நாடு |  |
| மெக் டொனால்ட்சு | 19 லட்சம் | 17 லட்சம் | அமெரிக்க ஐக்கிய நாடு |
| தேசிய சுகாதார சேவை | 17 லட்சம் | 14 லட்சம் | ஐக்கிய இராச்சியம் |
| சீனா தேசிய பெட்ரோலியம் கார்ப்பரேஷன் | 16 லட்சம் | 17 லட்சம் | சீனா |
| சீன மாநில கிரிட் கார்ப்பரேஷன் | 15 லட்சம் | 16 லட்சம் | சீனா |
| இந்திய இரயில்வே | <>14 லட்சம்</> | இந்தியா |  |
| இந்தியப் பாதுகாப்புப் படைகள் | <>13 லட்சம்</> | இந்தியா |  |
| ஹான் ஹாய் (ஃபாக்ஸ்கான்) | 13 லட்சம் | 8 லட்சம் | சீனக் குடியரசு |
# புனித அந்தோனியார் திருத்தலம், கொச்சிக்கடை



**புனித அந்தோனியார் திருத்தலம்** (*St. Anthony's Shrine*) என்பது கொழும்பு உரோமன் கத்தோலிக்க உயர்மறைமாவட்டத்திலுள்ள புகழ்பெற்ற திருத்தலமும் கிறித்தவக் கோயிலுமாகும். இது கொழும்பு கொட்டாஞ்சேனையலுள்ள கொச்சிக்கடை எனுமிடத்தில் அமைந்துள்ளது. இக்கோயில் புனித அந்தோனியாருக்கு அர்ப்பணம் செய்யப்பட்டுள்ளது. இது தேசிய திருத்தலங்களில் ஒன்றாகும்.
# உலக மதியிறுக்க விழிப்புணர்வு நாள்

**உலக மதியிறுக்க விழிப்புணர்வு நாள்** (*World Autism Awareness Day*); ஒவ்வொரு ஆண்டும் ஏப்ரல் 2 ஆம் நாள் கடைபிடிக்கப்படுகிறது. மதியிறுக்கம் என்பது, பல்வேறு வகையான மூளை வளர்ச்சிக் குறைபாடுகளைக் கொண்ட நோயாகும். இதனை முற்றிலும் குணப்படுத்த ஆராய்ச்சி மேற்கொள்ளப்பட்டு வருகிறது என்பது குறிப்பிடத்தக்கது. மதியிறுக்கம் என்னும் மூளை வளர்ச்சிக் குறைபாட்டால் பாதிக்கப்பட்டவர்களை எப்படிக் கையாள வேண்டும், எந்த முறையில் அனுசரித்து நடந்துகொள்ள வேண்டும் என்பதை உணர்த்தும் வகையில் இந்நாள் அனுசரிக்கப்படுகிறது.  

## கருப்பொருள்கள்
- 2018: "மதியிறக்கத்துடனான பெண்கள், பெண் குழந்தைகளை மேம்படுத்தல்"
- 2017: "சுய அதிகாரம் மற்றும் சுய தீர்மானம் நோக்கி"
# ஜெகன்னாத் (பி எஸ் எஸ் - 873) (நெல்)



**ஜெகன்னாத் (பி எஸ் எஸ் - 873)** (*Jagannath (BSS-873*) என்பது; 1975 - 1976 ஆம் ஆண்டுவாக்கில் அறிமுகப்படுத்தப்பட்ட, நீண்டகால நெல் வகையாகும். 140 - 160 நாட்களில் அறுவடைக்கு வரக்கூடிய இந்த நெல் இரகம், **டி 141** எனும் நெல் வகையிலிருந்து சடுதிமாற்றம் (*Mutant*) செய்து உருவாக்கப்பட்டதாகும். கடலோர பகுதிகளில் நன்கு வளரக்கூடிய இந்த நெற்பயிர், 90 - 110 செ. மீ அரை குள்ளமாகவும், இதன் நெல் தானியங்கள் மிதமான அளவிலும் உள்ளது. ஒரு எக்டேருக்கு சுமார் 4000 - 5000 கிலோ (*40-50 Q/ha*) மகசூல் தரவல்ல இது, ஆந்திரப் பிரதேசத்தின் கடலோரப் பிராந்தியங்களில் பெரும்பான்மையாக பயிரிடப்படுகின்றது.
# தன்னுந்தி வாகனங்கள் சட்டம் 1988



**தன்னுந்தி வாகனங்கள் சட்டம், 1988** (The Motor Vehicles Act,1988) என்பது சாலை இடப்பெயர்ப்பு வாகனங்களின் அனைத்து பண்புகூறுகளையும் கட்டுப்படுத்துவதற்கான இந்திய நாடாளுமன்றத்தின் ஒரு சட்டமூலம் ஆகும். இது 1989 சூலை முதல் நாளில் இருந்து நடைமுறைக்கு வந்தது. இது இத்தகைய முதல் இயற்றுச்சட்டமான தன்னுந்தி வாகனங்கள் சட்டம், 1914-ற்கு மாற்றீடாக கொண்டுவரப்பட்ட தன்னுந்தி வாகனங்கள் சட்டம், 1939-ற்கு மாற்றீடு செய்யப்பட்டதாகும்.  
இந்தச் சட்டம் ஓட்டுநர் மற்றும் நடத்துநர் உரிமம் பெறுதல், தன்னுந்தி வாகனங்களின் பதிவு, இசைவளிப்பதன் வாயிலாகத் தன்னுந்தி வாகனங்களைக் கட்டுப்படுத்தல், அரசு ஏற்றெடுப்பிற்கான சிறப்பு ஏற்பாடுகள், போக்குவரத்துக் கட்டுப்பாடுகள், காப்பீடு, கடப்பொருப்பு, குற்றங்கள் மற்றும் தண்டனைகள், ஏனைய பற்றி விரிவான சட்டவாக்க ஏற்பாடுகளைத் தருகிறது. இந்தச் சட்டமூலத்தின் சட்டவாக்க ஏற்பாடுகளைச் செயலாற்றுவதற்கு, இந்திய அரசு நடுவண் தன்னுந்தி வாகனங்கள் நெறிமுறைகள் 1989-யை உருவாக்கியுள்ளது.
# வார்ப்புரு:Uw-talkrevoked

<div>  
**Your ability to edit this talk page has been revoked as an has identified your talk page edits as inappropriate and/or disruptive.**  
<span>([ block log] • [ active blocks] • [ global blocks] • [//tools.wmflabs.org/xtools/autoblock/?user=&project=en.wikipedia.org autoblocks] • contribs • deleted contribs • [ abuse filter log] • [ • change block settings • [ unblock] • [ checkuser] ([ log])) </span>  

---
If you think there are good reasons why you should be unblocked, you should read the , then contact administrators by submitting a request to the **. If the block is a or block, was made by the Arbitration Committee or to enforce an arbitration decision (arbitration enforcement), or is unsuitable for public discussion, you should appeal to the .<p></div><noinclude>  

</noinclude>
# சோழவேங்கை



**சோழவேங்கை** (Bischofia Javanica) என்பது ஒரு வகை மரமாகும். இதற்கு மலைப் பூவரசு, மிலச்சடையான், மூலா மரம் என்ற வேறு பெயர்களும் உண்டு. இது பி பிலேகாபா பேரினத்தைச் சேர்ந்தது. இந்த இனத் தாவரமானது இந்தியா உள்ளிட்ட தெற்காசியா, தென்கிழக்கு ஆசியாவில் இருந்து ஆஸ்திரேலியா மற்றும் பொலினீசியாவரை பரந்துவிரிந்துள்ளன. இந்த மரங்கள் கடல் மட்டத்திலிருந்து 1,000 மீட்டர் உயரமான பகுதிகளில் நன்கு வளர்கின்றன. சோலைக் காடுகளில் மிகவும் வயதான மரங்களைக் காணலாம். இந்த மரங்கள் 12 முதல் 50 மீட்டர் உயரம்வரை வளரும். எப்போதும் பசுமையாகக் காணப்படும். பச்சை நிறத்தில் பூக்களும், பழங்கள் இளம் சிவப்பு பழுப்பு நிறத்தில் கொத்தாகவும் காணப்படும். இந்த மரங்கள் அதிகபட்சமாக 10 அடி விட்டமும், 20 அடி சுற்றளவும் கொண்டவையாக இருக்கும். இதைவிட அதிகச் சுற்றளவு கொண்ட மரங்கள் சில இடங்களில் காணலாம். தமிழ்நாட்டின் ஏற்காடு மலை அசம்பூர் கிராமத்தில் மணிவண்ணன் என்பவரின் தோட்டத்தில் சுமார் 300 ஆண்டுகளுக்கு மேல் வயதுடைய ஒரு பழமையான சோழவேங்கை மரம் உள்ளது. இம்மரத்தின் தூண் பகுதியானது 15 மீட்டர் உயரம்வரை உள்ளது. அதன் பிறகே கிளைகள் பிரிகின்றன. மரத்தூண் பகுதியானது அடியில் பெருத்தும், மேலே செல்லச் செல்லப் புணல் வடிவிலும் உள்ளது. அடிப்பகுதி மிகவும் அகன்று அமைந்துள்ளது. தரையுடன் ஒட்டிய பகுதியின் சுற்றளவு 66 அடி கொண்டதாக, 10 பேர் சேர்ந்து கட்டிப்பிடிக்கும் அளவுக்கு இந்த மரம் மிகப் பெரியதாக உள்ளது. இந்த மரமே உலகிலேயே அதிகச் சுற்றளவு, விட்டம் கொண்ட சோழவேங்கை மரமாக இருக்கலாம் எனக் கருதப்படுகிறது.﻿﻿﻿﻿﻿﻿﻿﻿﻿﻿﻿﻿﻿﻿﻿ ஆசாம் காடுகளில் இந்த மரத்தைப் புலிகள் தங்கள் எல்லைப் பகுதியை வரையறுத்துக்கொள்வதற்காகக் கால் நகங்களால் மரத்தின் பட்டையைப் பிறாண்டிக் கீறுகின்றன. இம்மரங்களை தென்மேற்கு, நடு, கிழக்கு சீனாவிலும் தைவானிலும் வாழும் மக்கள் புனித மரமாக கருத்துகின்றனர்.  
## பயன்கள்
- சிவப்பு நிறம் கொண்ட இந்த மரம் உறுதியானது. பாலங்கள் கட்டுவதற்கும், வீட்டு உபயோகப் பொருட்கள் தயாரிப்பதற்கும் பயன்படுத்தப்படுகிறது.
- இதன் பழங்களைக் கொண்டு ஒயின் தயார்க்கப்படுகிறது.
- இதன் விதைகளில் 30-54% எண்ணெய் கொண்டுள்ளது, இந்த எண்ணெய் உயவுப்பொருகாளப் பயன்படுத்தப்படுகிறது.
- இதன் பட்டையில் இருந்து சிவப்புச் சாயம் தயாரிக்கப்படுகிறது இந்தச் சாயத்தை பிரம்பு கூடை போன்றவற்றில் பூச பயன்படுத்தப்படுகிறது.
- இம்மரத்தின் வேர் மருந்தாகப் பயன்படுகிறது.
- இதன் இலைக் கொழுந்துகளை தெற்கு லாவோசில் மிளகாய் சாசில் தோட்டுக்கொண்டு உண்ணப்படுகிறது.